Document ID: /roh_data/filtered/fineweb-2-filterrobots_roh.jsonl.gz/54180

Ina In'exposiziun da la Fonoteca naziunala svizra
Co tuna la Svizra? Tge musica colliain nus cun il Grischun? Co tunan noss dialects regiunals? L'exposiziun «tü-ta-too» trametta l'ureglia sin in viadi tras il temp dals bains culturals sonors da la Svizra. Las vuschs, las ramurs e las melodias archivadas en la Fonoteca naziunala svizra èn funtaunas unicas da nossa istorgia. Ellas sveglian regurdientschas ed èn ina part da nossa identitad. Enconuschais Vus la vusch dal clown Dimitri u quella da Zarli Carigiet? Co tunava la musica da la festa da Chalavaina l'onn 1899? E co tunava l'onn 1946 in votum per il dretg da votar da las dunnas?
L'exposiziun pussibilitescha tras il gieu scuntradas acusticas multifaras sin ina via ch'ins po tscherner sez e che maina tras ils tuns e suns. Ella carmala da gizzar las ureglias e da tadlar concentradamain tuns e suns enconuschents ma er nunenconuschents. Tranter quels èn tschient tocs da musica tschernids da tut las direcziuns stilisticas da mintga onn dal tschientaner passà. Vi da la "orgla da gieus auditivs" experimenteschan las visitadras ed ils visitaders sezs cun scenas acusticas. Cun paraulas e chanzuns vegnan ils uffants manads en il reginam da la fantasia.
tudestg / talian / franzos
Programm accumpagnant sin tudestg >
Digitaler Flyer >